धनगढीको च्याम्पियन शैली
उपाधि दाबेदार मानिएको विराटनगर किंग्सलाई पहिलो खेलमा पराजित गरेपछि महेन्द्रनगर युनाइटेडलाई रुस्लान धनगढी प्रिमियर लिग (डीपीएल) क्रिकेटमा बलियो टोलीमा हेरिएको थियो । त्यही महेन्द्रनगरमाथि टिम चौराह धनगढीले मंगलबार ८ विकेटको सानदार विजय हात पार्‍यो ।
धनगढी — उपाधि दाबेदार मानिएको विराटनगर किंग्सलाई पहिलो खेलमा पराजित गरेपछि महेन्द्रनगर युनाइटेडलाई रुस्लान धनगढी प्रिमियर लिग (डीपीएल) क्रिकेटमा बलियो टोलीमा हेरिएको थियो । त्यही महेन्द्रनगरमाथि टिम चौराह धनगढीले मंगलबार ८ विकेटको सानदार विजय हात पार्‍यो ।पहिलो खेलमा काठमाडौं गोल्डेन्ससँग पराजित डिफेन्डिङ च्याम्पियन धनगढीले त्यसपछिका दुई खेल जितेको छ । गोल्डेन्ससँगै समान ४ अंकसहित तालिकाको शीर्ष स्थानमा आइपुगेको धनगढीले उपाधि दाबेदारिता पनि प्रस्तुत गरेको छ । संघीय प्रहरी कार्यालय इकाई मैदानमा टस हारेपछि ब्याटिङ गर्न आएको महेन्द्रनगरले ८ विकेट गुमाई १ सय ३१ रनमात्र बनाउन सक्यो । ओपनर सुनील धमलाले नटआउट ४६ रन बनाएपछि धनगढीले १८ ओभरभित्र लक्ष्य पूरा गर्‍यो । सुनीलले ४७ बल खेली ३ चौका र २ छक्का प्रहार गरे ।‘पावर प्लेमा हामीले जुन बलिङ गर्‍यौं, त्यही नै जितको आधार बन्यो । त्यसमा ललितसिंह भण्डारीले असाधारण बलिङ गरे,’ धनगढीका प्रशिक्षक शेरबहादुर लामाले भने, ‘पुनीत विष्ट, आरिफ शेख र भुवन कार्कीलाई ब्याटिङमा रोक्ने हाम्रो रणनीति थियो, त्यसमा धेरै हदसम्म सफल हुँदा खेल नियन्त्रणमा लिन सक्यौं ।’पहिलो ६ ओभरभित्र महेन्द्रनगरका कप्तान विनोद भण्डारी, आसिफ शेख, हरिशंकर साह र आरिफ शेख पेभेलियन फर्किसकेका थिए । ११ रन बनाएका विनोदले धनगढीका कप्तान सोमपाल कामीको लेग साइडमा गएको बललाई फ्लिक गर्न खोज्दा टप एज लागेर विकेटकिपर राजु रिजाललाई क्याच दिन पुगे । ललितले एकै ओभरमा आसिफलाई ८ रनमा एलबीडब्लू आउट गरे भने हरिशंकरलाई खाता खोल्न दिएनन् । पहिलो स्पेलमा सानदार बलिङ गर्ने क्रममा आरिफलाई शून्यमा आउट गरेपछि महेन्द्रनगर छैटौं ओभरसम्म ३०–४ को स्थितिमा पुग्यो ।रोहित पौडेल ३ रनमा रनआउट भएपछि महेन्द्रनगरलाई सम्हालिन गाह्रो परेको थियो । विदेशी खेलाडीद्वय भारतका पुनीत विष्ट र पुनीत मेहेरा तथा भुवन कार्कीको योगदानपछि महेन्द्रनगरको स्कोर हेर्नलायक बनेको हो । पुनीत विष्टले ४ चौका प्रहार गरी २४ बलमा २४ रन बनाए । मेहेरा र भुवनले सातौं विकेटमा ४३ बलमा ५३ रन जोडे । २२ बल खेलेका मेहेराले ४ चौका र २ छक्का प्रहार गरी ४० रन बनाए ।धनगढी प्रिमियर लिगमा महेन्द्रनगर युनाइटेडविरुद्ध रन लिनेक्रममा टिम चौराह धनगढीका सुनील धमला । महेन्द्रनगरका रोहितकुमार पौडेल पेभेलियन फर्कंदै (माथि) । तस्बिर : हेमन्त श्रेष्ठउनी ललितको चौथो सिकार भए । भुवन इनिङ्सको अन्तिम बलमा दुई रन लिने प्रयासमा नन स्ट्राइक एन्डमा रनआउट भए । ४० बल खेलेका उनले १ चौका र २ छक्का प्रहार गरी ३२ रन बनाए । म्यान अफ द म्याच ललितले ४ ओभरमा ३७ रन खर्चे ।सुनीलले अस्फाक अहमदसँग ८ ओभरभित्र ४७ रन जोडेर धनगढीको सुरुआत राम्रो बनाए । यूएईका ब्याट्सम्यान अहमदले २४ बल खेल्दै ६ चौका प्रहार गरी ३० रन बनाए । मेहेराले उनलाई आफ्नै बलमा क्याच गराए । यूएईका अर्का खेलाडी रोहन मुस्ताफाले ३९ रन बनाउँदा धनगढी विजय सुरक्षित भयो । ३० बल खेली १ चौका र ३ छक्का प्रहार गरेका मुस्ताफालाई अविनाश कर्णले बोल्ड गरे ।उनी आउट हुँदा धनगढीलाई विजयनिम्ति १८ रन आवश्यक थियो । सोनु तामाङले ७ बलमा १ चौका र छक्का प्रहार गरी नटआउट १५ रन बनाए । स्कोर बराबरीको अवस्थामा सुनील धमला ४५ रन बनाएर स्ट्राइकमा थिए । काठमाडौंसँग अर्धशतक बनाएका सुनीलबाट दर्शकले यसपल्ट पनि त्यस्तै आस गरेका थिए । त्यहीअनुरुप दर्शक चिच्याइरहेका थिए । एउटा ठूलो शटले सुनीलको अर्धशतक पूरा हुन्थ्यो । तर उनले कभरमा १ रन प्रहार गरेर खेल टुंग्याइदिए ।